Toy & Carissa se Kapel troue - Mooi Troues
Toy en Carissa se troue kan beskryf word as 'n kombinasie van koel, sagte kleure, warm glimlagte en groot pret. Hulle het een Sondag 'n draai gaan maak op Lambertsbaai vir 'n lifelike middagete by die hawe. Daarna het hulle op die strand gaan stap en toe Carissa weer kyk is Toy op een knie. Dit was baie spesiaal en Carissa het niks vermoed nie.
Ons deel vandag die oulike paartjie se troue met jou wat die talentvolle Love Of Light afgeneem het.
Wat het julle troue vir jou so spesiaal gemaak?
Waar sal ek begin? Daar is so baie dinge wat die dag gebeur het, my ma en bruidsmeisies wat my so baie bederf het en die twee visarende wat vir mekaar gesing het tydens die seremonie wat onder 'n tent was en uitkyk oor die wingerd, dit was 'meant to be', maar die beste oomblik was toe die dominee ons as man en vrou voorgestel het!
Raad vir die troudag:
Geniet elke liewe oomblik van die dag! Kies 'n goeie fotograaf en seremoniemeester – ons s'n was UITSTEKEND! Musiek en kos is baie belangrik, maar die belangrikste is dat almal lekker saam kuier.